Дреновци

Дреновци, се среќава и како Дреновче или Дреновец — село во Општина Долнени, во околината на градот Прилеп.

 Географија и местоположба 
Дреновци се наоѓа под јужните огранки на планината Бабуна, во источниот дел од територијата на Општина Долнени. Околни села се: Небрегово, Дупјачани и Десово. Селото е ридско и е сместено на надморска височина од 770 м. Неговиот атар зафаќа површина од 12,4 км2. Од Прилеп е оддалечено 22 км.

 Историја 
Во XIX век, селото било дел од Прилепската каза на Отоманското Царство.„Дреновци“. OldPrilep. 15 јуни 2012.

Во Првата балканска војна, 2 лица од селото се вклучиле во Македонско-одринските доброволни чети.„Македоно-одринското опълчение 1912-1913 г. Личен състав“, Главно управление на архивите, 2006, стр. 845.

 Стопанство 
Селото има полјоделско-сточарска функција. Во рамки на селскиот атар, обработливото земјиште зафаќа површина од 580,1 ха, пасиштата заземаат површина од 306,1 ха, а на шуми отпаѓаат 36,2 ха.

 Население 

Во „Етнографија на Адријанопол, Монастир и Салоника“ се вели дека во 1873 г. Дреновче е село со 62 домаќинства и 318 жители Македонци.„Македония и Одринско. Статистика на населението от 1873 г.“ Македонски научен институт, София, 1995, стр. 78-79.

Според статистиката на Васил К’нчов („Македонија, Етнографија и статистика“) од 1900 година, во Дреновци имало 760 жители Македонци христијани.Кѫнчовъ, Василъ. Македония. Етнография и статистика. София, Българското книжовно дружество, 1900. ISBN 954430424X. стр. 247. Според секретарот на Бугарската егзархија Димитар Мишев, („La Macédoine et sa Population Chrétienne“) во 1905 година, во селото имало 600 жители Македонци.D.M.Brancoff. "La Macédoine et sa Population Chrétienne". Paris, 1905, рp. 148-149.

На Етнографската карта на Битолскиот Вилает од 1901 г. Дреновци се води како чисто македонско село во Прилепската каза на Битолскиот санџак со 97 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 750 Македонци.

Според пописот од 2002 година, во селото живеел 231 жител, сите Македонци.

Според последниот попис од 2021 година, во селото живееле 235 жители, од кои 222 Македонци, 3 Албанци и 10 лица без податоци.

 Родови 

Дреновци е македонско православно село, родовите во селото се доселени од некои разни места.

Родови во Дреновци се:

 Доселеници: Чафкаровци (14 куќи), Пискуљевци (11 куќи), Шаторовци (8 куќи), Петковци (13 куќи) и Карчовци (6 куќи) доселени се од некое раселено село на планината Мукос. Во Чафкаровци го знаат следното родословие: Милан (жив на 80 г. во 1951 година) Никола-Мишко-Атанас-Петре-Марко кој се доселил, тоа било во     ХVIII век; Дамјановци (8 куќи), Бакаловци (8 куќи), Јанкуловци (7 куќи) и Базерковци (5 куќи) доселени се однекаде; Грнчаровци (13 куќи) доселени се од местото Грнчаров Дол во атарот на селото Дреновци; Шаламановци (4 куќи) доселени се од некое село во Дебарско; Филиповци (4 куќи) потекнуваат од домазет, кој дошол од некое место во околината на Белград во Албанија; Вецевци (8 куќи) доселени се од селото Крапа, Порече; Тилко (1 куќа) доселени се од селото Ропотово.

 Општествени останови 
Во селото работи подрачното основно училиште „Пере Тошев“, каде што се изведува настава до петто одделение.„Образование“. Општина Долнени. Освен тоа, во селотом има и земјоделска задруга.

 Самоуправа и политика 
Селото влегува во рамките на Општина Долнени од 1955 година.

Во периодот 1952-1955, селото било дел од Општина Дупјачани.

 Избирачко место 
Во селото постои избирачкото место бр. 1460 според Државната изборна комисија, сместено во просториите на основното училиште.

На претседателските избори во 2019 година, на ова избирачко место биле запишани вкупно 166 гласачи.

 Културни знаменитости 
мини|десно|200п|Дреновечкиот манастир
Археолошки наоѓалишта
 Градиште — населба од римско време;
 Врба — неопределено наоѓалиште од непознат период;
 Горни Грамаѓе — неопределено наоѓалиште од непознат период;
 Долни Грамаѓе — неопределено наоѓалиште од непознат период;
 Мрамор — населба од доцноантичко време;
 Перуника — неопределено наоѓалиште од непознат период.

Манастири
 Дреновечки манастир.

Споменици
 Споменик на НОБ.

Цркви
 Црква „Св. Теодор Тирон“ — главната селска црква;
 Црква „Св. Атанасиј“ — манастирска црква.

 Спорт 
Во селото е активен фудбалскиот клуб Мукос, основан во 1976 година.„ФК „Мукос“, Дреновци“. OldPrilep. 7 април 2017.

 Иселеништво 
Се знае за следните постари иселени родови и семејства од ова село. Прчковци иселени се во Горно Село. Ментевци иселени се во Забрчани. Тошевци иселени се во Десово. Бучковци иселени се во Дупјачани. Карловци иселени се во селото Луковица во скопско/Тетовско, од нив пет семејства по 1946 година се иселиле во тетовското село Брвеница. Други иселеници има во Прилеп и Скопје. Како и во местото Таково во Шумадија.

 Личности 
Родени во Дреновци
 Крсто Наумов (1805 - 1905) — македонски револуционер;
 Харалампи Ганешов (? - 1907) — четник на ВМОРО убиен во месноста Бирира.Илюстрация Илинден, Година XV. Книга 1 (151), Януарий 1944 г., стр. 16
 Велика Ивановска (1922- ) — учесник во НОВ на Македонија

Починале во Дреновци
 Иван Андов (? - 1920) — македонски свештеник и револуционер.

 Галерија 

 Наводи 

 Надворешни врски 


Категорија:Села во Македонија
Категорија:Прилепски села
Категорија:Села во Општина Долнени